CELEX: 52004PC0496
Language: da
Date: 2004-07-14
Title: Forslag til Europa-Parlamentets og Rådets forordning om indførelse af en europæisk gruppe for grænseoverskridende samarbejde (EGGS)

KOMMISSIONEN FOR DE EUROPÆISKE FÆLLESSKABER
                                                    Bruxelles, den 14.7.2004
                                                    KOM(2004) 496 endelig
                                                    2004/0168 (COD)
                                        Forslag til
              EUROPA-PARLAMENTETS OG RÅDETS FORORDNING
   om indførelse af en europæisk gruppe for grænseoverskridende samarbejde (EGGS)
                               (forelagt af Kommissionen)
DA                                                                                DA
 ---pagebreak---                                           BEGRUNDELSE
   I betragtning af de betydelige vanskeligheder, som medlemsstaterne, regionerne og de lokale
   myndigheder har haft med at iværksætte og forvalte foranstaltninger for grænseoverskridende,
   tværnationalt og interregionalt samarbejde inden for rammerne af de forskellige nationale
   lovgivninger og procedurer, er det nødvendigt at træffe passende foranstaltninger på
   fællesskabsplan for at imødegå disse vanskeligheder.
   En harmonisk udvikling af hele Fællesskabet og en styrkelse af den økonomiske, sociale og
   territoriale samhørighed forudsætter en styrkelse af det grænseoverskridende samarbejde og
   vedtagelse af de foranstaltninger, der er nødvendige for at forbedre betingelserne for
   gennemførelse af foranstaltninger vedrørende grænseoverskridende samarbejde.
   I den forbindelse er det i traktatens artikel 159, stk. 3, fastsat, at der ud over de fonde, der er
   omhandlet i stk. 1 i nævnte artikel, kan vedtages særlige aktioner med henblik på at opnå det
   mål om økonomisk og social samhørighed, der er opstillet i traktaten.
   For at overvinde de bestående hindringer for grænseoverskridende samarbejde er det
   nødvendigt at indføre et samarbejdsinstrument på fællesskabsplan, som giver mulighed for på
   Fællesskabets område at oprette samarbejdsgrupper, der har status som juridisk person, med
   betegnelsen ”europæiske grupper for grænseoverskridende samarbejde” (EGGS). Oprettelsen
   af en EGGS bør være frivillig.
   En EGGS vil kunne handle på vegne af sine medlemmer, herunder navnlig de regionale og
   lokale myndigheder, den omfatter, og for disses regning. De opgaver og beføjelser, som
   delegeres til en EGGS, bør fastlægges af medlemmerne i en aftale om europæisk
   grænseoverskridende samarbejde.
   En EGGS bør kunne handle i forbindelse med gennemførelsen af programmer for
   grænseoverskridende samarbejde, der medfinansieres af Fællesskabet, f.eks. af
   strukturfondene, og af programmer for tværnationalt og interregionalt samarbejde, samt i
   forbindelse med gennemførelsen af foranstaltninger for grænseoverskridende samarbejde,
   som medlemsstaterne og deres regioner og lokale myndigheder selv tager initiativ til uden
   finansiel støtte fra Fællesskabet.
   De regionale og lokale myndigheders og medlemsstaternes økonomiske ansvar påvirkes ikke
   af oprettelsen af EGGS’er, hverken hvad angår forvaltningen af fællesskabsmidlerne eller
   hvad angår de nationale midler.
   De beføjelser, som de regionale og lokale myndigheder udøver som ordensmyndighed, f.eks.
   politi- og lovgivningsmagt, kan ikke overdrages ved aftale.
DA                                                 2                                                   DA
 ---pagebreak---                                                               2004/0168 (COD)
                                                 Forslag til
                   EUROPA-PARLAMENTETS OG RÅDETS FORORDNING
     om indførelse af en europæisk gruppe for grænseoverskridende samarbejde (EGGS)
   EUROPA-PARLAMENTET OG RÅDET FOR DEN EUROPÆISKE UNION HAR -
   under henvisning til traktaten om oprettelse af Det Europæiske Fællesskab, særlig artikel 159,
   stk. 3,
   under henvisning til forslag fra Kommissionen1,
   under henvisning til udtalelse fra Det Europæiske Økonomiske og Sociale Udvalg2,
   under henvisning til udtalelse fra Regionsudvalget3,
   efter proceduren i traktatens artikel 2514, og
   ud fra følgende betragtninger:
   (1)     I traktatens artikel 159, stk. 3, er det fastsat, at der ud over de fonde, der er omhandlet i
           stk. 1 i nævnte artikel, kan vedtages særlige aktioner med henblik på at nå det mål om
           økonomisk og social samhørighed, der er opstillet i traktaten. En harmonisk udvikling
           af hele Fællesskabet og en styrkelse af den økonomiske, sociale og territoriale
           samhørighed forudsætter en styrkelse af det grænseoverskridende samarbejde. Med
           henblik herpå bør der vedtages de fornødne foranstaltninger for at forbedre
           betingelserne for gennemførelse af aktioner vedrørende grænseoverskridende
           samarbejde.
   (2)     Som følge af de betydelige vanskeligheder, som medlemsstaterne, navnlig regionerne
           og de lokale myndigheder, har haft med at iværksætte og forvalte foranstaltninger for
           grænseoverskridende, tværnationalt og interregionalt samarbejde inden for rammerne
           af de forskellige nationale lovgivninger og procedurer, er det nødvendigt at træffe
           passende foranstaltninger for at imødegå disse vanskeligheder.
   (3)     Under hensyntagen til det øgede antal lande- og havgrænser i Fællesskabet som følge
           af udvidelsen er det nødvendigt at fremme en styrkelse af det grænseoverskridende,
           tværnationale og interregionale samarbejde i Fællesskabet.
   1
           EUT C […] af […], s. […].
   2
           EUT C […] af […], s. […].
   3
           EUT C […] af […], s. […].
   4
           EUT C […] af […], s. […].
DA                                                    3                                                  DA
 ---pagebreak---    (4)  De bestående instrumenter, såsom den europæiske økonomiske firmagruppe, har vist
        sig dårligt egnede til at tilvejebringe et struktureret samarbejde om
        strukturfondsprogrammerne           under     fællesskabsinitiativet    INTERREG    i
        programmeringsperioden 2000-2006.
   (5)  Ved forordning (EF) nr. (…) om generelle bestemmelser for Den Europæiske Fond for
        Regionaludvikling, Den Europæiske Socialfond og Samhørighedsfonden øges de
        midler, der stilles til rådighed for europæisk territorialt samarbejde.
   (6)  Det er også nødvendigt at fremme og følge de foranstaltninger for
        grænseoverskridende samarbejde, der gennemføres uden finansiel støtte fra
        Fællesskabet.
   (7)  For at overvinde de bestående hindringer for grænseoverskridende samarbejde er det
        nødvendigt at indføre et samarbejdsinstrument på fællesskabsplan, som giver
        mulighed for på Fællesskabets område at oprette samarbejdsgrupper, der har status
        som juridisk person, med betegnelsen ”europæiske grupper for grænseoverskridende
        samarbejde” (EGGS). Oprettelsen af en EGGS bør være frivillig.
   (8)  En EGGS bør kunne handle på vegne af sine medlemmer, herunder navnlig de
        regionale og lokale myndigheder, den omfatter, og for disses regning.
   (9)  De opgaver og beføjelser, som delegeres til en EGGS, skal fastlægges af
        medlemmerne i en aftale om europæisk grænseoverskridende samarbejde, i det
        følgende benævnt ”aftale”.
   (10) Medlemmerne kan beslutte at oprette en EGGS som en særskilt juridisk person eller at
        overdrage det til et af medlemmerne at varetage dens opgaver.
   (11) En EGGS skal kunne handle i forbindelse med gennemførelsen af programmer for
        grænseoverskridende samarbejde, der medfinansieres af Fællesskabet, f.eks. af
        strukturfondene i henhold til forordning (EF) nr. (…) og forordning (EF) nr. (…) om
        Den Europæiske Fond for Regionaludvikling, og af programmer for tværnationalt og
        interregionalt samarbejde, samt i forbindelse med gennemførelsen af foranstaltninger
        for grænseoverskridende samarbejde, som medlemsstaterne og deres regioner og
        lokale myndigheder selv tager initiativ til uden finansiel støtte fra Fællesskabet.
   (12) Det bør præciseres, at de regionale og lokale myndigheders og medlemsstaternes
        finansielle ansvar ikke påvirkes af oprettelsen af EGGS’er, hverken hvad angår
        forvaltningen af fællesskabsmidlerne, eller hvad angår de nationale midler.
   (13) Det bør præciseres, at de beføjelser, som en regional eller lokal myndighed udøver
        som ordensmyndighed, f.eks. politi- og lovgivningsmagt, ikke kan overdrages ved
        aftale.
   (14) Det er nødvendigt, at en EGGS fastlægger egne vedtægter og opretter egne organer,
        ligesom den bør fastsætte egne budgetregler og bestemmelser om det finansielle
        ansvar.
   (15) Da det er ikke muligt for medlemsstaterne på en effektiv måde at skabe de betingelser
        for et grænseoverskridende samarbejde, der nærmere er fastlagt i denne forordning,
        kan dette bedre gøres på fællesskabsplan, og Fællesskabet kan derfor træffe
DA                                                4                                           DA
 ---pagebreak---         foranstaltninger i overensstemmelse med subsidiaritetsprincippet i traktatens artikel 5.
        I overensstemmelse med det proportionalitetsprincip, der er opstillet i nævnte artikel,
        går nærværende forordning ikke ud over, hvad der er nødvendigt for at nå de tilstræbte
        mål, idet oprettelsen af en EGGS er frivillig, og de enkelte medlemsstaters
        forfatningssystemer respekteres -
   UDSTEDT FØLGENDE FORORDNING:
                                             Artikel 1
                  Europæisk gruppe for grænseoverskridende samarbejde
   1.     I overensstemmelse med de i denne forordning fastlagte betingelser og regler kan der
          på Fællesskabets område oprettes en samarbejdsgruppe i form af en europæisk
          gruppe for grænseoverskridende samarbejde, i det følgende benævnt ”EGGS”.
   2.     En EGGS har status som juridisk person.
   3.     Formålet med en EGGS er at lette og fremme det grænseoverskridende samarbejde
          mellem medlemsstaterne og mellem de regionale og lokale myndigheder med
          henblik på at styrke den økonomiske, sociale og territoriale samhørighed.
          Den kan også med samme mål for øje have til formål at lette og fremme det
          tværnationale og interregionale samarbejde.
                                             Artikel 2
                                         Sammensætning
   1.     En EGGS kan omfatte medlemsstater og regionale og lokale myndigheder samt
          andre lokale offentlige organer, i det følgende benævnt ”medlemmerne”.
   2.     Beslutningen om at oprette en EGGS træffes på medlemmernes initiativ.
   3.     Medlemmerne kan beslutte at oprette en EGGS som en særskilt juridisk person eller
          at overdrage det til et af medlemmerne at varetage dens opgaver.
                                             Artikel 3
                                            Beføjelser
   1.     En EGGS udfører de opgaver, som medlemmerne har overdraget til den i
          overensstemmelse med denne forordning. Dens beføjelser fastlægges i en aftale om
          europæisk grænseoverskridende samarbejde, i det følgende benævnt ”aftale”, som
          medlemmerne indgår i overensstemmelse med artikel 4.
DA                                                5                                              DA
 ---pagebreak---    2. Inden for rammerne af de overdragne opgaver handler en EGGS på vegne af sine
      medlemmer og for disses regning. I den forbindelse besidder en EGGS samme
      retsevne, som juridiske personer har ifølge national ret.
   3. En EGGS kan få til opgave at gennemføre programmer for grænseoverskridende
      samarbejde, der medfinansieres af Fællesskabet, f.eks. af strukturfondene, eller at
      gennemføre enhver anden foranstaltning vedrørende grænseoverskridende
      samarbejde, med eller uden finansiel støtte fra Fællesskabet.
      Oprettelsen af en EGGS ændrer intet ved medlemmernes eller medlemsstaternes
      finansielle ansvar, hverken hvad angår fællesskabsmidlerne eller de nationale midler.
   4. En aftale kan ikke omfatte overdragelse af offentlige magtbeføjelser, f.eks. politi-
      eller lovgivningsmagt.
                                          Artikel 4
                Aftale om europæisk grænseoverskridende samarbejde
   1. En EGGS oprettes ved aftale.
   2. I aftalen præciseres EGGS’ens opgaver, dens varighed og betingelserne for dens
      opløsning.
   3. Aftalen gælder kun for det grænseoverskridende samarbejde, der fastlægges af
      medlemmerne.
   4. I aftalen fastlægges de enkelte medlemmers ansvar over for EGGS’en og over for
      tredjemand.
   5. Det fastsættes i aftalen, hvilken lovgivning der finder anvendelse ved fortolkning og
      anvendelse af aftalen. Denne lovgivning skal være lovgivningen i en af de berørte
      medlemsstater. Ved eventuelle tvister mellem medlemmerne er det domstolene i den
      medlemsstat, hvis lovgivning er valgt, der er kompetente.
   6. I aftalen fastlægges de nærmere regler for gensidig anerkendelse, hvad angår kontrol.
   7. De betingelser, der gælder for koncessioner og beføjelser, det offentlige har
      overdraget til EGGS’en i forbindelse med det grænseoverskridende samarbejde, skal
      fastlægges i aftalen på grundlag af de gældende nationale lovgivninger.
   8. Aftalen meddeles til alle medlemmerne og til medlemsstaterne.
                                          Artikel 5
                                        Vedtægter
   1. En EGGS fastlægger sine vedtægter på grundlag af aftalen.
DA                                            6                                             DA
 ---pagebreak---    2. Vedtægterne for en EGGS skal navnlig indeholde bestemmelser om:
      a)    Listen over dens medlemmer
      b)    EGGS’ens formål og opgaver og forholdet til dens medlemmer
      c)    Dens betegnelse og adressen på dens hjemsted
      d)    Dens organer og deres beføjelser, dens virkemåde og antallet af
            medlemsrepræsentanter i dens organer
      e)    EGGS’ens beslutningsprocedurer
      f)    Fastlæggelse af det eller de anvendte arbejdssprog
      g)    De nærmere regler for EGGS’ens virke, bl.a. hvad angår forvaltning af
            personale, ansættelse af personale og ansættelseskontrakternes art, så der sikres
            den fornødne stabilitet i samarbejdsforanstaltningerne
      h)    De nærmere regler for medlemmernes finansielle bidrag samt de gældende
            regler om budget og regnskaber
      i)    Udpegning af et uafhængigt organ, der skal foretage finansiel kontrol og
            ekstern revision.
   3. Hvis EGGS’ens opgaver i overensstemmelse med artikel 2, stk. 3, overdrages til et af
      medlemmerne, kan vedtægternes indhold indgå som en del af aftalen.
   4. Når vedtægterne er vedtaget, er EGGS’en beføjet til at handle i overensstemmelse
      med artikel 3, stk. 2.
                                         Artikel 6
                                         Organer
   1. En EGGS repræsenteres ved en direktør, der handler på dens vegne og for dens
      regning.
   2. En EGGS kan oprette en forsamling, der består af repræsentanter for dens
      medlemmer.
   3. Det kan i vedtægterne fastsættes, at der oprettes supplerende organer.
DA                                           7                                                DA
 ---pagebreak---                                              Artikel 7
                                              Budget
   1.       En EGGS udarbejder et årligt foreløbigt budget, som vedtages af medlemmerne. Den
            udarbejder en årlig beretning om aktiviteterne, som attesteres af eksperter, der er
            uafhængige af medlemmerne.
   2.       Medlemmerne er økonomisk ansvarlige i forhold til deres bidrag til budgettet, indtil
            EGGS’ens gæld er afviklet.
                                             Artikel 8
                                         Offentliggørelse
   En aftale om oprettelse af en EGGS, der kan handle i overensstemmelse med artikel 5, stk. 4,
   skal offentliggøres i Den Europæiske Unions Tidende. Fra offentliggørelsestidspunktet
   anerkendes EGGS’ens retsevne i hver medlemsstat.
   Offentliggørelsen skal indeholde EGGS’ens betegnelse, dens formål, listen over dens
   medlemmer og adressen for dens hjemsted.
                                             Artikel 9
                                          Ikrafttrædelse
   Denne forordning træder i kraft på tyvendedagen efter offentliggørelsen i Den Europæiske
   Unions Tidende.
   Den anvendes fra den 1. januar 2007.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den […].
   På Europa-Parlamentets vegne                På Rådets vegne
   Formand                                     Formand
   […]                                         […]
DA                                               8                                               DA